**ואסיליקי תאנו-כריסטופילו** (ביוונית: **Βασιλική Θάνου-Χριστοφίλου**; נולדה ב-1950), הידועה בשמה המקוצר **ואסיליקי תאנו**, היא משפטנית ושופטת יוונייה, שכיהנה כנשיאת בבית המשפט העליון של יוון. היא כיהנה במשך תקופה קצרה כראש ממשלת יוון כחודש מ-27 באוגוסט עד 21 בספטמבר 2015. היא מונתה לתפקיד זה על ידי הפרלמנט ההלני לאחר שאלכסיס ציפראס, ראש ממשלת יוון התפטר מתפקידו ויוון יצאה לבחירות. היא האישה הראשונה לכהן בתפקיד זה בתולדות יוון. 

ת'אנו כיהנה כנשיאת בית המשפט לערעורים, והיא אחת משלושת השופטים בבית המשפט העליון של יוון מאז 2015, וכיום היא הבכירה בשופטי יוון. היא מלמדת משפט אזרחי בבית הספר הלאומי של שופטי יוון מאז 2012.

ראשית חייה
----------

תאנו נולדה בבירת האי אביה, כלקיס. היא למדה משפטים באוניברסיטת אתונה והיא למדה את החוק האירופאי באוניברסיטת פנתאון-אסאס.

קריירה משפטית מוקדמת
--------------------

ת'אנו נכנסה למערכת המשפט ביוון לראשונה ב-1975. היא הייתה שופטת לענייני ערעורים ב-1996 ולאחר מכן היא כיהנה כנשיאת בית המשפט לערעורים ב-2005.

מאז 2009, ת'אנו מלמדת משפט אזרחי בבית הספר הלאומי של השופטים ביוון. ת'אנו מוסיפה לכהן כנשיאת איגוד השופטים ותובעים של יוון.

ב-1 ביולי 2015, היא נבחרה לנשיאות בית המשפט לערעורים, בעקבות פרישתו של הנשיא בית המשפט לשעבר.

ראש ממשלת יוון
--------------

ב 20-באוגוסט 2015, אלכסיס ציפראס, ראש הממשלה של יוון מאז ינואר 2015, התפטר וביקש לכונן ממשלת מעבר עד הבחירות בספטמבר אותה שנה. על פי סעיף 37 של חוקת יוון, אחד משלושת שופטי בית המשפט העליון של יוון חייב לכהן כראש ממשלת יוון בפועל, ות'אנו הייתה צריכה עקב היותה נשיאת בית המשפט העליון.

ב-27 באוגוסט, נשיא יוון פרוקופיס פבלופולוס הודיע רשמית כי תאנו תכהן כראש הממשלה בפועל, לאחר שהמשא ומתן עם מפלגות האופוזיציה נכשל.

אחד הנושאים העיקריים שתאנו נאלצה להתמודד כראש ממשלה היה משבר ההגירה באירופה. כהונתה הסתיימה ב-21 בספטמבר, לאחר שציפראס נבחר לראשות הממשלה שוב. היא נכחה בהשבעתו של ציפראס בפרלמנט הלני החדש ב-3 אוקטובר 2015 לצד מכובדים אחרים.

מבחינה פוליטית, ת'אנו תומכת במדיניות אנטי-צנע ומתנגדת לקיצוצי שכר לשופטים ולגורמי משפט רשמיים.

חיים אישיים
-----------

תאנו נשואה ולה שלושה ילדים. היא מדברת יוונית, צרפתית ואנגלית באופן שוטף.

ראו גם
------

* הבחירות הכלליות ביוון - ינואר 2015

קישורים חיצוניים
----------------

ויקישיתוף מדיה וקבצים בנושא **ואסיליקי תאנו-כריסטופילו** בוויקישיתוף
* אתר למנויים בלבד בלומברג, בראשונה ביוון: אשה בתפקיד ראש הממשלה, באתר TheMarker‏, 28 באוגוסט 2015

הערות שוליים
------------

1. ↑  Chrysopoulos, Philip (20 באוגוסט 2015). "The Judge Who Could be Greece's First Female Prime Minister". *Greek Reporter*. נבדק ב-26 באוגוסט 2015. `{{cite news}}`:  (עזרה)
2. ↑  Ελευθερία, Κόλλια (4 ביולי 2015). "Βασιλική Θάνου-Χριστοφίλου: Η συνδικαλίστρια που έγινε πρόεδρος του Αρείου Πάγου". *To Vima* (ביוונית). נבדק ב-26 באוגוסט 2015. `{{cite news}}`:  (עזרה)
3. ↑  אתר למנויים בלבד Mehreen Khan, ‏Opposition seek to form minority government after Tsipras resigns and calls snap election: as it happened, The Telegraph, 20 August 2015
4. ↑  Henley, Jon (20 באוגוסט 2015). "Greek bailout: Alexis Tsipras steps down to trigger new elections". *The Guardian*. נבדק ב-26 באוגוסט 2015. `{{cite news}}`:  (עזרה)
5. ↑  Maltezou, Renee (27 באוגוסט 2015). "Anti-austerity judge Thanou becomes first female Greek PM". *Reuters*. נבדק ב-27 באוגוסט 2015. `{{cite news}}`:  (עזרה)
6. ↑  לראשונה ביוון: אישה מונתה לתפקיד ראש הממשלה - לחודש בלבד, באתר וואלה!
7. ↑  "The New Greek parliament was sworn in". *GR Reporter*. 3 באוקטובר 2015. נבדק ב-18 בספטמבר 2016. `{{cite news}}`:  (עזרה)
8. ↑  "ΒΙΟΓΡΑΦΙΚΟ THΣ ΝΕΑΣ ΠΡΟΕΔΡΟΥ ΤΟΥ ΑΡΕΙΟΥ ΠΑΓΟΥ ΒΑΣΙΛΙΚΗΣ ΘΑΝΟΥ – ΧΡΙΣΤΟΦΙΛΟΥ". *Court of Cassation* (ביוונית). אורכב מ-המקור ב-2015-12-09. נבדק ב-26 באוגוסט 2015. `{{cite web}}`:  (עזרה)